­­­­­­­­­­ PRITARTA

Klaipėdos miesto pedagogų švietimo ir kultūros centro tarybos 2019 m. lapkričio 26 d. protokoliniu nutarimu (protokolas Nr. 1)

PATVIRTINTA

Klaipėdos miesto pedagogų švietimo ir

kultūros centro direktoriaus 2019 m. gruodžio 27 d. įsakymu Nr. V1-95

**KLAIPĖDOS MIESTO PEDAGOGŲ ŠVIETIMO IR KULTŪROS CENTRO 2020 M. VEIKLOS PLANAS**

**I SKYRIUS**

**BENDROSIOS NUOSTATOS**

1. Klaipėdos miesto pedagogų švietimo ir kultūros centro (toliau – PŠKC) 2020 m. veiklos planas sudaromas atsižvelgiant į miesto pedagoginės bendruomenės poreikius, plane nustatomi metiniai įstaigos tikslai bei uždaviniai, apibrėžiami prioritetai ir priemonės uždaviniams vykdyti.

2. Planu siekiama įgyvendinti valstybinę švietimo politiką, teikti kokybiškas švietimo paslaugas, atitinkančias nuolat kintančios visuomenės reikmes, tenkinti miesto mokytojų bendrakultūrinių, profesinių, bendrųjų ir specialiųjų kompetencijų tobulinimo poreikius.

3. Planas parengtas vadovaujantis Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2019 m. rugsėjo 25 d. įsakymu Nr. ŠV1-312 „Dėl 2020 metų veiklos prioritetų švietimo srityje patvirtinimo“ numatytais 2020 m. švietimo veiklos prioritetais, atsižvelgiant į Klaipėdos miesto mokytojų metodinių būrelių veiklos nuostatus, 2020 m. Klaipėdos miesto mokytojų metodinių būrelių darbo planus.

4. Programą įgyvendins PŠKC administracija, pedagoginiai darbuotojai, specialistai, miesto mokytojų metodinių būrelių (toliau – MB) nariai.

**II SKYRIUS**

**2019 M. VEIKLOS PLANO ĮGYVENDINIMO ANALIZĖ**

5. Įgyvendinant PŠKC 2019 m. veiklos planą, buvo siekiama užtikrinti teikiamą mieto švietimo bendruomenei aukštą švietimo paslaugų kokybę ir prieinamumą. Išsikeltiems 3 tikslams realizuoti buvo numatyta 12 uždavinių, kurie buvo įgyvendinami vykdant tam tikras priemones:

5.1. Įgyvendinant pirmąjį tikslą – *užtikrinti profesinio tobulėjimo paslaugų kokybę ir prieinamumą, atsižvelgiant į suaugusiųjų gyvenimo karjerai būtinų kompetencijų tobulinimo ir mokymosi visą gyvenimą poreikius*– buvo organizuoti Kvalifikacijos tobulinimo renginiai (toliau – KTR) pagal Valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų ir pagalbos mokiniui specialistų 2017–2019 metų kvalifikacijos tobulinimo prioritetus. Parengta KTR (seminarų) pasiūlos programa, kurioje pasiūlyta 370 seminarų. Iš viso per 2019 m. suorganizuota 801 KTR (2018 m. – 743), kurių trukmė – 4426,50 akad. val. (2018 m. – 3411,50 akad. val.) Minėtuose renginiuose dalyvavo 22 877 mokytojai. Minėti dalyviai į kvalifikacijos tobulinimo renginius registravosi per Elektroninę renginių registracijos sistemą Semiplius (toliau – ERRS). Apibendrinant kvalifikacijos tobulinimo (toliau – KT) seminarų suvestinę nustatyta, kad buvo nagrinėjamos pedagoginės sistemos efektyvinimo, mokyklos bei švietimo sistemos tobulinimo temos, atnaujintų ugdymo programų diegimo, pagalbos mokiniui organizavimo, mokyklos vaidmens stiprinimo, kuriant atvirą pilietinę visuomenę, ikimokyklinio ir priešmokyklinio ugdymo kokybės gerinimo bei profesinio mokymo paslaugų plėtros, informacinių komunikacinių technologijų taikymo mokykloje, individualios mokinių pažangos stebėsenos temos.

Užtikrinant KTR organizavimą 1 lentelėje pateikiama apibendrinta iš viso organizuotų KTR suvestinė pagal renginių formą, valandų ir dalyvių skaičių.

1 lentelė. KTR suvestinė pagal formą, valandų skaičių, dalyvių skaičių

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **KTR forma** | **Skaičius** | | | **Valandų skaičius** | | | **Dalyvių skaičius** | | |
|  | 2017 m. | 2018 m. | 2019 m. | 2017 m. | 2018 m. | 2019 m. | 2017 m. | 2018 m. | 2019 m. |
| Seminarai | 311 | 200 | 270 | 2426 | 1489 | 2009 | 8983 | 5744 | 8098 |
| Kursai | 14 | 11 | 18 | 606 | 440 | 942 | 318 | 214 | 336 |
| Konferencijos | 32 | 14 | 20 | 248 | 86 | 127 | 2257 | 722 | 1126 |
| Metodinės dienos | 2 | 39 | 64 | 8 | 153 | 252,5 | 68 | 1031 | 1868 |
| Mini mokymai | 1 | - | 1 | 24 | - | 24 | 66 | - | 24 |
| Paskaitos | - | 16 | 18 | - | 36,5 | 49 | - | 441 | 740 |
| Gerosios patirties seminarai | 11 | 10 | 39 | 71 | 288 | 288 | 372 | 184 | 931 |
| Atvejo analizės konsultacijos | - | 19 | - | - | 152 | - | - | 225 | - |
| Forumai | 5 | 3 | 7 | 33 | 18 | 34 | 240 | 200 | 310 |
| Metodinių būrelių susirinkimai | 130 | 128 | 114 | 260 | 256 | 251 | 3210 | 2948 | 2295 |
| Metodinio būrelio tarybos posėdžiai | 102 | 92 | 97 | 204 | 184 | 194 | 677 | 596 | 628 |
| Kiti renginiai | 10 | 6 | 24 | 60 | 72 | 131 | 24 | 310 | 754 |
| Edukacinės išvykos-seminarai | 34 | 19 | 16 | 204 | 131 | 109 | 603 | 399 | 385 |
| Atviri renginiai | 172 | 69 | 2 | - | 345 | 5 | 2455 | 3052 | 90 |
| Parodos | 24 | 24 | 20 | - | - |  | 610 | 827 | 420 |
| Atviros pamokos/veiklos | 127 | 34 | 18 | - | - | 11 | 1043 | 1680 | 148 |
| Konkursai, projektai | 39 | 44 | 28 | - | - |  | 3076 | 3974 | 1721 |
| Akcijos | 2 | 4 | 7 | - | - |  | 150 | 1880 | 560 |
| Kultūriniai, sportiniai renginiai | - | 11 | 38 | - | - |  | 75 | 908 | 2443 |
| **Iš viso** | **1 017** | **743** | **801** | **4144** | **3 411,50** | **4 426,50** | **24 227** | **25 335** | **22 877** |

Analizuojant KTR renginių kiekybę ir dalyvių apsilankymą bei lyginant 1 lentelėje pateiktus 2017 m./ 2018 m./2019 m. duomenis galima teigti, kad 2019 m. lyginant su 2018 m. seminarų skaičius išaugo 25,93 %, kursų 38,89 %, konferencijų – 30 %, metodinių dienų –39,06 %, gerosios patirties seminarų – 74,36 %, forumų – 57,14 % bei įvairių organizuojamų akcijų skaičius. Tačiau 18,75 % sumažėjo, lyginant su 2018 m., edukacinių išvykų-seminarų, 20 % organizuojamų parodų, įvairių konkursų ir projektų – 57,14 % bei atvirų pamokų – 88,89 %. Apibendrinant galima teigti, kad net 7,24 %, lyginant su 2018 m. organizuojamų įvairaus pobūdžio KTR skaičius išaugo.

Analizuojant miesto MB tarybų posėdžių, susirinkimų ir atvirų renginių duomenis, pastebėta, kad miesto MB tarybos posėdžių ir organizuojamų susirinkimų skaičius sumažėjo, kadangi miesto MB tarybų pirmininkams, tarybų nariams sudarytos puikios sąlygos daugelį klausimų išdiskutuoti/ išspręsti naudojant sukurtą administruojamą MB interneto svetainę („Debesų“ informacinių technologijų platformoje). Daroma prielaida, kad organizuojami posėdžiai ir susirinkimai tapo kokybiškesni, juose analizuojami aktualūs klausimai ir priimami susitarimai, kurių diskusijos persikelia į MB interneto svetaines, kur bendraujama naudojant privačias elektroninio pašto grupių (Google Groups) paskyras, taip sutaupomas mokytojų laikas ir įvairūs klausimai ar diskusijos vykdomos mokytojams patogiu metu*.* Išaugo ir atvirų renginių organizavimas, todėl galima teigti, kad organizuojami atviri renginiai yra įdomūs, patrauklūs ir kokybiški.

Apibendrinant mokytojų dalyvavimą KTR pagal švietimo įstaigų tipus, 2 lentelėje pateikiami duomenys apie KTR dalyvius (pagal švietimo įstaigų tipus), kurių registracija buvo vykdoma per ERRS Semiplius.

2 lentelė. KTR (pagal švietimo įstaigų tipus) dalyvių, kurių registracija vykdoma per ERRS Semiplius skaičius ir pokytis procentinė išraiška nuo bendro dalyvių skaičiaus

|  |  |  |  |  |  |  |
| --- | --- | --- | --- | --- | --- | --- |
|  | **2017 m.** | **Nuo bendro dalyvių skaičiaus** | **2018 m.** | **Nuo bendro dalyvių skaičiaus** | **2019 m.** | **Nuo bendro dalyvių skaičiaus** |
| Pagrindinių ir vidurinių mokyklų dalykų mokytojai | 806 | 6% | 340 | 4% | 290 | 2% |
| Pagrindinių (progimnazijų) mokyklų dalykų mokytojai | 858 | 7% | 417 | 5% | 379 | 3% |
| Vidurinių (gimnazijų) mokyklų dalykų mokytojai | 377 | 3% | 538 | 6% | 163 | 1% |
| Ikimokyklinio, priešmokyklinio ir bendrojo ugdymo pedagogai | 725 | 6% | 697 | 8% | 811 | 6% |
| Mokyklų bendruomenės, komandos | 1943 | 15% | 1391 | 15% | 3408 | 24% |
| Ikimokyklinio ugdymo mokytojai | 2426 | 19% | 2143 | 23% | 2739 | 19% |
| Priešmokyklinio ugdymo mokytojai | 63 | 0% | 340 | 4% | 188 | 1% |
| Pradinio ugdymo mokytojai | 392 | 3% | 147 | 2% | 285 | 2% |
| Specialiojo ugdymo pedagogai | 214 | 2% | 166 | 2% | 336 | 2% |
| Socialiniai pedagogai | 168 | 1% | 75 | 1% | 111 | 1% |
| Mokyklų vadovai, jų pavaduotojai ugdymui, ugdymą organizuojančių skyrių vedėjai | 329 | 3% | 108 | 1% | 746 | 5% |
| Profesinio rengimo mokytojai | 254 | 2 | 21 | 0% | 44 | 0% |
| Neformaliojo vaikų švietimo mokytojai | 990 | 8% | 782 | 9% | 1071 | 8% |
| Psichologai | 105 | 1% | 153 | 2% | 52 | 0% |
| Ugdymo karjerai pedagogai | 48 | 0% | 34 | 0% | 42 | 0% |
| Mokyklų nepedagoginiai darbuotojai | 103 | 1% | 42 | 0% | 184 | 1% |
| Progimnazijų, pagrindinių, vidurinių, gimnazinių mokyklų dalykų mokytojai | 2012 | 15% | 1262 | 14% | 1578 | 11% |
| **Kita** | **1193** | **9%** | **481** | **5%** | **1714** | **12%** |

Išanalizavus dalyvių KTR aktyvumą pagal švietimo įstaigų tipus atsižvelgiant į visų dalyvių srautą, pagal 2 lentelėje pateiktus duomenis galima teigti, kad pokytis procentine išraiška nuo bendro apsilankiusiųjų skaičiaus yra ryškus, net 37,28 % padidėjo apsilankiusiųjų skaičius KTR: 100 % renginiuose dalyvavo priešmokyklinio ugdymo pedagogai, 59,18 % daugiau mokyklų bendruomenių komandos, profesinio rengimo mokytojai 52,27 %, specialiojo ugdymo – 50,60 %, pradinio ugdymo – 48,42 % pedagogų, 41,29 % mokyklų vadovų, jų pavaduotojų ugdymui, ugdymą organizuojančių skyrių vedėjų. Tačiau - 230,06 % sumažėjo gimnazijų dalykų mokytojų dalyvavimas KTR, 17,24% sumažėjo pagrindinių ir vidurinių mokyklų dalykų mokytojų dalyvavimas KTR ir 10,03 % sumažėjo progimnazijų dalykų mokytojų dalyvavimas KTR. Daroma prielaida, kad bendrojo ugdymo mokyklos orientuojasi į bendruomenėms siūlomus KTR.

Apibendrinant mokytojų dalyvavimą KTR pagal švietimo įstaigų tipus ir pagal renginių trukmę valandomis, 3 lentelėje pateikiami duomenys apie KTR dalyvius (pagal švietimo įstaigų tipus ir renginių trukmę valandomis), kurių registracija buvo vykdoma per ERRS Semiplius.

3 lentelė. KTR (pagal švietimo įstaigų tipus ir renginių trukmę valandomis) dalyvių, pagal mokyklų tipus, kurių registracija vykdoma per ERRS Semiplius, skaičius ir trukmė akad. valandomis

|  |  |
| --- | --- |
| **Pagal švietimo įstaigų tipus ir juose dirbančių specialistų skaičių** | **Pagal renginių trukmę valandomis**  **Iš viso akad. val.** |
| Pagrindinių ir vidurinių mokyklų dalykų mokytojai | 95 |
| Pagrindinių (progimnazijų) mokyklų dalykų mokytojai | 64,5 |
| Vidurinių (gimnazijų) mokyklų dalykų mokytojai | 37 |
| Ikimokyklinio, priešmokyklinio ir bendrojo lavinimo pedagogai | 261 |
| Mokyklų bendruomenės, komandos | 918 |
| Ikimokyklinio ugdymo mokytojai | 583 |
| Priešmokyklinio ugdymo mokytojai | 50 |
| Pradinio ugdymo mokytojai | 60 |
| Specialiojo ugdymo pedagogai | 65 |
| Socialiniai pedagogai | 77 |
| Mokyklų vadovai, jų pavaduotojai ugdymui, ugdymą organizuojančių skyrių vedėjai | 128 |
| Profesinio rengimo mokytojai | 8 |
| Neformaliojo vaikų švietimo mokytojai | 227,5 |
| Psichologai | 6 |
| Ugdymo karjerai pedagogai | 23 |
| Mokyklų nepedagoginiai darbuotojai | 20 |
| Progimnazijų, pagrindinių, vidurinių, gimnazinių mokyklų dalykų mokytojai | 522 |
| Kita | 551 |
| **Bendra renginių trukmė valandomis** | **3696** |

Apibendrinant duomenis galima teigti, kad 2019 m. aktyviausi KTR (pagal švietimo įstaigų tipus ir renginių trukmę valandomis) buvo mokyklų bendruomenės ir komandos (918 akad. val.), ikimokyklinio ugdymo mokytojai (583 akad. val.) ir progimnazijų, pagrindinių, vidurinių, gimnazinių mokyklų dalykų mokytojai (522 akad. val.). Mažiausiai – psichologai (6 akad. val.), profesinio rengimo mokytojai (8 akad. val.)ir mokyklų nepedagoginiai darbuotojai (20 akad. val.).

Siekiant užtikrinti aukštą paslaugų kokybę, atsižvelgta į miesto ir respublikos iškeltus kvalifikacijos tobulinimo prioritetus bei atliepta į Klaipėdos miesto savivaldybės administracijos Ugdymo ir kultūros departamento Švietimo skyriaus specialistų, bendrojo ugdymo mokyklų vadovų, mokytojų išsakytą poreikį, tuo tikslu atrinkti kompetentingi lektoriai ir suformuotos jų komandos vesti KTR. 4 lentelėje pateikiami duomenys apie vykusių KTR lektorius.

4 lentelė. KTR lektoriai pagal tipą

|  |  |  |
| --- | --- | --- |
| **Lektorių tipas** | **2018 m.** | **2019 m.** |
| Institucijos darbuotojai | 9 | 32 |
| Mokytojų praktikai | 313 | 484 |
| Aukštųjų mokyklų ir mokslo institucijų mokslininkai, dėstytojai | 98 | 152 |
| Užsienio šalių lektoriai | 20 | 13 |
| Ministerijų, apskričių, savivaldybių administracijų ir kitų valstybės institucijų darbuotojai | 18 | 14 |
| Mokyklų vadovų, jų pavaduotojų ugdymui, ugdymą organizuojančių skyrių vedėjai | 57 | 62 |
| Mokslininkai | 1 | 10 |
| Užsienio šalių/Švietimo skyrių darbuotojai | 2 | 11 |
| Komandos | 2 | 9 |
| Kiti | 55 | 118 |
| **Iš viso** | **575** | **905** |

Apibendrinant 4 lentelėje pateiktus duomenis apie lektoriaus tipą, galima teigti, kad daugiausiai KTR lektoriai buvo mokytojai praktikai – 484 (2018 m. – 313), aukštųjų mokyklų ir mokslo institucijų mokslininkai, dėstytojai – 152 (2018 m. – 98), mokyklų vadovų, jų pavaduotojų ugdymui, ugdymą organizuojančių skyrių vedėjai – 62 (2018 m.– 57). Padidėjo mokslininkų skaičius – 10 (2018 m. – 1), užsienio šalių/švietimo skyrių darbuotojų – 11 (2018 m. – 2), komandos – 9 (2018 m. –2). Labai stipriai ūgtelėjo metodininkų kompetencijos, net 32 kartus (2018 m. – 9) PŠKC metodininkai vedė įvairius KTR.

Per 2019 m. išduota 13983 (2018 m. – 8746) KT pažymėjimų asmenims, kurie įvykdė visą programą. Išrašytos 34 pažymos 1902 asmenims, kurie organizavo ar dalyvavo metodinėse dienose bei rengė mokinius konferencijoms ir pan.

Organizuojant miesto MB veiklą nuolat siekiama stiprinti mokytojo savivertę, kelti motyvaciją ir organizuoti miesto mokytojų metodinę veiklą bei gerosios mokytojo profesinės patirties sklaidą, orientuotą į švietimo praktikų galią tikslingai veikti taip, kad mokytojai taptų reflektuojančiais, nuolat tobulėjančiais ir rezultatyviai dirbančiais profesionaliais mokytojais. 39 MB išsikeltiems tikslams įgyvendinti organizuojamos įvairių formų veiklos, skirtos dalintis profesine veikla įvairios temomis ir pasiekimais, susijusiais su tam tikra ugdymo sritimi: pedagoginė sistema (ugdymo tikslai, turinys, metodai, mokymosi motyvacija); mokykla (organizacijos kultūra, vadyba, mikroklimatas); švietimo sistema (švietimo politika, ugdymo turinys, mokymosi pasiekimų vertinimas). Mokytojų tęstinį profesinį ugdymą siekiama užtikrinti, plečiant kultūrinį akiratį, didinantšiuolaikinių technologijų išmanymą, kūrybiškumo, pilietiškumo, lyderystės, verslumo ugdymą, atrandant įvairesnį funkcijų spektrą tiesioginiame mokytojo darbe. Siekiant optimizuoti MB veiklų dokumentaciją, sukurta ir administruojama miesto MB interneto svetainės ir MB duomenys („Debesų“ informacinių technologijų platformoje). Minėta sistema apmokyti dirbti PŠKC darbuotojai ir MB nariai. MB pasitarimų metu diskutuojama bendrųjų ugdymo programų atnaujinimo ir ugdymo turinio tobulinimo klausimais, aptariami inkliuzinės mokyklos kūrimo aspektai, iškylantys sunkumai bei galimi jų sprendimo būdai, nagrinėjama tarpininkavimo (mediacijos) samprata ir praktinis taikymas, analizuojami iššūkiai mokant žemesnių gebėjimų mokinius lietuvių kalbos ir literatūros, naujųjų pagrindinio ugdymo programų įgyvendinimo bei pasiūlos galimybės atliepiant vaikų poreikius, taip pat patirtinio ugdymo veiklų organizavimo klausimai. Didelis dėmesys buvo skiriamas apibendrinti Valstybinių brandos egzaminų rezultatų, sudaryti egzaminų vertinimo komisijas, aktyviai nagrinėjami inovatyvūs ugdymo metodai ir jų taikymas vaikų sveikos gyvensenos ugdyme ikimokyklinėse įstaigose, aptartos ikimokyklinių įstaigų vadovų bendravimo ir bendradarbiavimo patirtys. Daugelis klausimų, temų ar diskusijų vyksta naujai sukurtoje MB interneto svetainių platformoje.

Siekiant tobulinti mokytojų bendrąsias kompetencijas ir įgyvendinti švietimo įstaigose privalomas prevencines programas (SVP priemonės pavadinimas, kodas 10.030204), 2019 m. buvo suorganizuota 20 socialinių-emocinių įgūdžių ikimokyklinio ugdymo programos „Kimochis“ mokymų (Klaipėdos miesto savivaldybės administracijos direktoriaus (toliau – Administracijos direktorius) 2017-06-20 įsakymas Nr. AD1-1589 „Dėl prevencinių programų kriterijų ir rekomenduojamų prevencinių programų Klaipėdos miesto švietimo įstaigose patvirtinimo“). Mokymų metu dalyvavo 120 mokytojų ir vadovų iš 20 Klaipėdos miesto ikimokyklinio ugdymo įstaigų.

Siekiant teikti kvalifikuotą teisinę pagalbą, per 2019 m. bendrojo ugdymo mokykloms suteiktos 52 (2018 m. 45) teisinės konsultacijos darbo teisės, žalos atlyginimo, viešųjų pirkimų, konfliktų su tėvais, nemokamų atostogų, neatliekamų darbo pareigų, atleidimo, mokymosi atostogų, klausimais. Atstovauta 4 (2018 m. 2) bylose („Smeltės“ progimnazijos byloje (2 k.), dėl darbo ginčų; l/d „Žiburėlis“, dėl skolos už neatliktus darbus; l/d „Eglutė“, dėl žalos atlyginimo draudimui). Įvyko 6 susitikimai su vadovų profesinės sąjungos nariais (2018 m. 4) dėl kolektyvinės sutarties sudarymo. Dalyvauta 9 bendrojo ugdymo mokyklų vadovų pasitarimuose, 5 darbo ginčų komisijose, 2 vaiko gerovės komisijos posėdžiuose. Surašyti 5 atsiliepimai į teismą dėl ieškinio (2018 m. 3). Suteikta 12 konsultacijų BDAR klausimais.

Tobulinant neformaliojo suaugusiųjų švietimo ir tęstinių mokymų veiklą (toliau – NSŠTM), PŠKC tęsia Veiksmų plano koordinavimą, nuolat tobulina interneto svetainę, teikiančią gyventojams informaciją apie neformaliojo suaugusiųjų švietimo pasiūlą Klaipėdos mieste bei savarankiškai įgytų žinių ir įgūdžių formalizavimo galimybes. PŠKC skatina suaugusiųjų motyvaciją ir dalyvavimą mokymuose, vykdo NSŠTM stebėseną, organizuoja renginius. 2019 m. įkurta Klaipėdos miesto neformaliojo suaugusiųjų švietimo ir tęstinio mokymosi koordinacinė grupė (2019-10-07 Protokolo Nr. 1), sudarytas neformaliojo suaugusių švietimo koordinacinės grupės veiksmų planas 2019–2023 metams. Klaipėdos miesto suaugusiųjų bendruomenė buvo kviečiama į NSŠTM renginių suaugusiųjų savaitę „Mokimosi pasaulis laukia. Keliaukim!“, kuri vyko Klaipėdos p/c „Akropolis“. Renginio metu teikėjai klaipėdiečiams siūlė 40 įvairių veiklų. Minėtų renginių reklaminiai reportažai buvo transliuojami per radijo stotį „Lalūna“, renginiai buvo aprašyti dienraštyje „Vakarų ekspresas“, socialiniame tinklapyje „Facebook“ ir PŠKC interneto svetainėje.

2019 m. buvo organizuotas NSŠTM programų, finansuojamų Savivaldybės biudžeto lėšomis, finansavimo konkursas. Minėtam konkursui paraiškas pateikė 38 teikėjai. Sudaryta paraiškų NSŠTM programų finansavimui gauti vertintojų ekspertų grupė (Administracijos direktoriaus 2019-05-30 įsakymas Nr. AD1-888), kuri atrinko finansuoti 38 programas. Buvo atlikta NSŠTM programų, finansuojamų Savivaldybės biudžeto lėšomis, įgyvendinimo patikra. Priežiūros metu įvertintos 15 (keturi teikėjai atsisakė vykdyti savo programas motyvuodami tuo, kad skirtas mažas finansavimas) švietimo teikėjų NSŠTM programos (Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2018-09-05 d. įsakymas Nr. ŠV1-334). Vertintose NSŠTM programose dalyvavo 308 dalyviai. Jas vykdė 43 asmenys, iš jų 31 pedagogas ir 12 kiti vykdytojai. Apibendrinant stebėtų neformaliojo suaugusiųjų švietimo teikėjų veiklą, galima teigti, kad ji buvo kryptinga, orientuota į suaugusiųjų savęs pažinimo, savirealizacijos, saviraiškos bei prasmingo užimtumo poreikių tenkinimą.

Parengtas Klaipėdos miesto savivaldybės neformaliojo suaugusiųjų švietimo ir tęstinio mokymosi 2020–2023 veiksmų plano projektas ir pateiktas Klaipėdos miesto savivaldybės administracijos direktoriui.

PŠKC metodininkai stebėjo organizuotų KTR aktualumą, turinio informatyvumą, praktinę vertę, lektorių gebėjimus dirbti su auditorija, jų darbo formų ir taikomų metodų patrauklumą. Stebėtų KTR apibendrinimai aptarti darbuotojų posėdžių metu, MB tarybų susirinkimuose, atsižvelgiama į pastebėjimus planuojant kitų metų KTR, paisoma seminarų dalyvių nuomonės.

2019 m. buvo atliktas veiklos įsivertinimas pagal veiklos sritis: „Mokymosi aplinkos“, „Vadyba ir administravimas“. Išskirtos PŠKC stipriosios ir silpnosios veiklos pusės bei numatytos veiklos tobulinimo galimybės. Atlikta bendrojo ugdymo mokyklų individualių asmenų dalyvavimo KTR pagal renginio tipą, išklausytų valandų skaičių ir panaudotų lėšų, skirtų KT, analizė; Prevencinių programų vykdymo situacijos analizė Klaipėdos miesto ikimokyklinėse ugdymo įstaigose; Metinio ir strateginio plano įgyvendinimo analizė; Klaipėdos miesto švietimo įstaigų išorės ir vidaus įsivertinimo duomenų analizė. Apibendrintos ir aptartos Klaipėdos miesto metodinių būrelių veiklos plano įgyvendinimo ataskaitos, atliktas KTR dalyvių apklausos ERRS semiplius anketų apibendrinimo tyrimas (aptartas susirinkimuose bei Švietimo skyriuje). Nustatyta viešųjų pirkimų dokumentacijos kokybė, išvados ir rekomendacijos aptartos bendruomenėje. Minėti tyrimai, analizės ir išvados pristatytos PŠKC darbuotojų pasitarimuose, MB susirinkimuose, viešinama interneto svetainėje, kurioje lankytojai gali atsakyti į PŠKC pateiktas apklausas. Parengtos PŠKC darbuotojų veiklos vertinimo suvestinės, kurios aptartos veiklos vertinimo metu. Atliktas darbuotojų vertinimas bei nustatytos metinės veiklos užduotys, siektini rezultatai, jų vertinimo rodikliai ir rizika, kuriai esant užduotys gali būti neįvykdytos. 2019 m. atlikti tyrimai: „Klaipėdos miesto mokytojų metodinių būrelių veiklos atsakingoji lyderystė. kas skatina ir kas trukdo prisiimti atsakomybę? Lyderio per prievartą atvejis“ (PŠKC metodininkės Silvijos Simpukienės magistro baigiamasis darbas, ISM Vadybos ir ekonomikos universitetas Švietimo lyderystės studijų programa); „Klaipėdos miesto ugdymo įstaigų personalo kvalifikacijos tobulinimo sistema“ (PŠKC viešojo administravimo specialistės Julijos Rauktytės magistro baigiamasis darbas, Klaipėdos universiteto Socialinių ir humanitarinių mokslų fakulteto Vadybos katedra). Minėti tyrimai pristatyti metodinių pasitarimų metu.

Atliktas Institucinio lygio kvalifikacijos tobulinimo (toliau – KT) programų vertinimas. PŠKC direktoriaus įsakymu sudaryta Institucinio lygio KT programų 15 vertinimo komisijų (toliau – Komisijos). Komisijos išanalizavo ir akreditavo 18 Institucinio lygio KT programų (2018 m. – 6, 2017 m. – 5), kurios prilyginamos akredituotoms. 1 institucinio lygio KT programai pratęstas galiojimo terminas (2018 m. – 7, 2017 m. – 8). Akredituotos programos pateiktos Kvalifikacijos tobulinimo programų ir renginių registrui (KTPRR). 2019 m. iš viso KTPRR yra 32 akredituotos programos.

Organizuoti PŠKC darbuotojų posėdžiai, kurių metu darbuotojai supažindinami su naujais norminiais dokumentais, aptariamos problemos, sėkmių istorijos, stebėtų KTR apibendrinimai, aptariami vykdomi darbai. PŠKC darbuotojų posėdžiuose aptartas PŠKC 2019–2021 m. strateginis planas ir 2019 m. veiklos plano ataskaita bei 2020 m. veiklos plano projektas. Atlikti 2 įstaigos veiklos išoriniai vertinimai: vienu iš jų, vadovaujantis Klaipėdos miesto savivaldybės tarybos 2018 m. kovo 29 d. patvirtintu tarybos sprendimu Nr. T2-54 „Dėl Klaipėdos miesto pedagogų švietimo ir kultūros centro veiklos išorinio vertinimo tvarkos aprašo patvirtinimo“ ir Klaipėdos miesto savivaldybės administracijos direktoriaus 2019 m. kovo 4 d. įsakymu Nr. AD1-425 patvirtinta vertinimo komisija (išorinio vertinimo ataskaita patvirtinta 2019 m. gegužės 14 d įsakymu Nr. ŠV4-396), ir kitu – vadovaujantis Lietuvos Respublikos švietimo ir mokslo ministro 2006 m. sausio 23 d. įsakymu Nr. ISAK-109 „Dėl institucijų, vykdančių mokytojų ir švietimo pagalbą teikiančių specialistų kvalifikacijos tobulinimą, veiklos vertinimo ir akreditacijos“ patvirtintų taisyklių, Nacionalinės švietimo agentūros direktoriaus 2019 m. spalio 8 d. įsakymu Nr. VK-41 (veiklos išorinio vertinimo išvados 2019 m. lapkričio 19 d.) – nustatytos stipriosios institucijos veiklos puses bei veiklos tobulinimo galimybės. Įstaigai suteikta 5 metų akreditacija.

Parengtas ir sėkmingai įgyvendintas projektas „Skaitmeninio raštingumo kursai“ (Klaipėdos miesto savivaldybė).

Įgyvendinta PŠKC Edukacinių, kultūrinių, sportinių ir kitų renginių programa. Vykdant kultūrinę veiklą, buvo organizuoti tradiciniai renginiai: Tarptautinės mokytojų dienos renginys „Mes surandam namus“ (500 dalyvių), pušelių sodinimo akcija „Atsodinkime Kuršių neriją“ (50 dalyvių). Pasiteisino įgyvendintos naujos iniciatyvos: mokslo metų pabaigos renginys „Bendruomeniškumo žemė“ (200 dalyvių), pilietinė kraujo donorystės akcija, skirta Lietuvos valstybingumo šimtmečiui „Tu ir aš – vieno kraujo“ (13 dalyvių). Ypač minėtinos vykdytos pilietiškumą ugdančios visuomeninės akcijos: „Pyragais kvepianti kaimynystė“, skirta paremti TV3 inicijuotos Gerumo akcijos dalyvius (vykdyta su Baltijos gimnazija), pilietiškumo akcija „Buvome. Esame. Būsime“ (partneriai Klaipėdos paslaugų ir verslo mokyklos bendruomenė, Krašto apsaugos savanorių pajėgų Žemaičių apygardos 3-oji rinktinė). Taip pat organizuotos įspūdingos dalyvių skaičiumi miesto mokyklų bendruomenes apjungianti akcija „Draugystės ABC“ ir MB tarybų organizuojami kultūriniai renginiai: konkursas „Profesijų labirintas“ (100 dalyvių), respublikinis ikimokyklinio amžiaus vaikų kūrybinės raiškos festivalis „Vaidinimų kraitelė – 2019“ (250 dalyvių), ikimokyklinio amžiaus vaikų sveikatos ir sporto šventė prie jūros „Draugystės krantas“ (300), miesto ikimokyklinio ugdymo įstaigų šventinis koncertas „Praeitis augina ateitį“ (600 dalyvių), Lietuvos vaikų ir jaunimo teatrų konkursas „Šimtakojis 2019“ (120 dalyvių), Klaipėdos miesto ir regiono bendro ugdymo mokyklų ,,Vokiškos dainos konkursas – 2019“ (80 dalyvių), priešmokyklinio amžiaus vaikų renginys „Aš – smalsus tyrėjas“ (70 dalyvių), projektai „Literatūriniai skaitymai netradicinėse erdvėse“, „Knygų ekspertų kovos“, „Atsakymo ieškokime kartu“, „Ant mokyklos stogo“, „Ugdymo karjerai sistemų įvairovė“ ir kt. Organizuotos 20 mokytojų ir mokinių kūrybinės parodos (~ 720 dalyvių) ir t.t.

Organizuotas PŠKC darbuotojų profesinių kompetencijų tobulinimas. Iš viso darbuotojai dalyvavo 23 KTR (mokymuose, seminaruose, konferencijose, konsultacijose, kursuose, stažuotėse, paskaitose). 8 darbuotojai kvalifikaciją kėlė nuo 2 akad. val. iki 40 akad. val. Iš viso darbuotojai kvalifikaciją kėlė 296 akad. val. ir 238 akad. val. savarankiško mokymosi. Darbuotojai gilino žinias šiomis temomis „ES Bendrojo duomenų apsaugos reglamento (BDAR) taikymas: besiformuojanti praktika, daromos klaidos“, „Pedagoginių darbuotojų kvalifikacijos tobulinimo veiklos kokybės įsivertinimas: naujos metodikos link“, „Klaipėdos miesto savivaldybės pedagogų bendravimo ir bendradarbiavimo kompetencijų tobulinimas plėtojant patyriminį mokymą(-si), motyvuojantį asmeninį augimą“, „Tarpdalykinės integracijos galimybės“, „Ilgalaikių pedagogų kvalifikacijos tobulinimo programų rengimas: duomenimis grįsti sprendimai“, „Patirtinio mokymosi samprata ir teorija“, „Gerosios Erasmus+ projekto „Formaliojo ir neformaliojo mokymo paslaugų gerinimas tobulinant darbuotojų kompetencijas“ patirties pavyzdžiai“, „Etatinio modelio atnaujinimas“, „Dokumentų rengimo ir administracinės kalbos ypatybės“, „Įvairūs mokyklų ir savivaldybių bendradarbiavimo modeliai mokinių mokymosi pažangos užtikrinimo srityje“ ir kt. Darbuotojai dalyvavo stažuotėse Lenkijoje, Čekijoje, Estijoje, Suomijoje. Dviems darbuotojams sudarytos sąlygos studijuoti ISM Vadybos ir ekonomikos universiteto švietimo lyderystės magistrantūros studijose, Klaipėdos universiteto verslo vadybos magistrantūros studijose.

Tęsiamas bendradarbiavimas su bendrojo ugdymo mokyklomis, neformaliojo, ikimokyklinio ugdymo įstaigomis, Klaipėdos universitetu, Klaipėdos universiteto tęstinių studijų institutu, VšĮ LCC tarptautiniu universitetu, Lietuvos jūrų muziejumi, VšĮ Socialinių mokslų kolegija, Lietuvos Humanistinės pedagogikos asociacija, UAB „Verslas ir poilsis“, VšĮ „Vaikų ugdymas“, Lietuvos mokytojų, švietimo ir mokslo profesine sąjunga, vaikų, sergančių cukriniu diabetu klubu „Smalsučiai“, Klaipėdos apskrities viešąja Ievos Simonaitytės biblioteka, Švietimo centru (Lenkija), Švietimo ir mokslo ministerijos Švietimo aprūpinimo centru. Per 2019 m. pasirašyta 17 naujų bendradarbiavimo sutarčių su Klaipėdos technologijų mokymų centru, Klaipėdos paslaugų ir verslo mokykla, valstybine biudžetine įstaiga Neringos muziejai, BĮ Klaipėdos miesto visuomenės sveikatos biuru, asociacija „Viešieji interneto prieigos taškai“, Lietuvos aklųjų ir silpnaregių ugdymo centru, VšĮ „Taško teatras“, Socialinių mokslų kolegija, Klaipėdos valstybine kolegija, Lietuvos tautiniu olimpiniu komitetu ir kt.

Užtikrinant bendrojo ugdymo mokyklų bibliotekų aptarnavimą, 3 kartus organizuotas mokomosios literatūros parvežimas ir išdalijimas Klaipėdos miesto bendrojo ugdymo mokykloms*.* 5 lentelėje pateikti duomenys apie mokinio pažymėjimo, nemokamos literatūros išdalijimą.

5 lentelė. Mokinio pažymėjimai, dviračio vairuotojo pažymėjimai, nemokama literatūra

|  |  |  |  |  |  |
| --- | --- | --- | --- | --- | --- |
| **Mokinio pažymėjimai** | | | **Nemokama literatūra** | | |
| 2017 m. | 2018 m. | 2019 m. | 2017 m. | 2018 m. | 2019 m. |
| 3634 vnt. | 4110 vnt. | 2624 vnt. | 3 928 vnt. | 2 927 vnt. | 3 683 |

Analizuojant pateiktus duomenis lentelėje, galima teigti, kad mokinio pažymėjimų 2019 m. išdalinta 56,63 % mažiau nei 2018 m. ir -38,49 % mažiau nei 2017 m. Nemokamos literatūros 2019 m. 20,53 % išdalinta daugiau nei 2018 m. ir -6,65 % mažiau nei 2017 m.   Šie duomenys priklauso nuo bendrojo ugdymo mokyklų dokumentacijos užsakymo. Tačiau pirmą kartą mieste centralizuotai buvo užsakyti ir išdalinti 50 dviračio vairuotojo pažymėjimų.

2019 m. buvo parengta išsami miesto Mokytojo atestacijos pažymėjimų ataskaita ir pateikta SMM ŠAC ir Klaipėdos miesto savivaldybės Ugdymo ir kultūros departamento Švietimo skyriui. 2019 m. išdalinti 90 vnt. Mokytojo atestacijos pažymėjimai. Apibendrinta ir pateikta Klaipėdos miesto švietimo įstaigų bibliotekų 2019 m. statistinių ataskaitų („1 kultūra metinė“, „1 biblioteka metinė“) duomenys, kurie suvesti LIBIS statistikos modulyje.

5.2. Įgyvendinant antrąjį tikslą *– dalyvauti nacionaliniame švietimo lyderystės projekte kuriant paramos savarankiškiems lyderiams infrastruktūrą, plėtojant vadybines kompetencijas, atveriant naujas karjeros galimybes –* įgyvendintas į besimokančiųjų mokymosi sėkmę orientuotas projektas, apimantis sisteminius vadybinių procesų pokyčius savivaldybėje esančiose švietimo įstaigose. Sukurtas pokyčio projektas „Patyriminis mokyma(is) bendradarbiaujant motyvuotai asmenybei augti“ tikėtina, kad jis padės kurti ir įgyvendinti tvarias, duomenimis grįstas vadybines praktikas, nukreiptas į besimokančiųjų sėkmę, mokinių bei mokytojų lyderystės skatinimą.

Atliktos projekto „Lyderių laikas 3“ darbų 2017–2019 m. plano priemonės. Organizuota 10 kūrybinės komandos mokymų ir 10 mokyklų lyderystės iniciatyvų renginių, mokymai neformaliojoje švietimo lyderystės programoje sudarytai grupei, organizuota lyderystės programa ne švietimo darbuotojams, kurių tematika atspindėjo savivaldybės poreikius (mokymai savivaldybės bendruomenei). Organizuotos stažuotės Lietuvoje (Raseiniai, Pakruojis) ir užsienyje (Estija, Suomija, Lenkija, Čekija) savivaldybės kūrybinės komandos nariams ir švietimo darbuotojams. Mokyklų lyderystės iniciatyvos ir stažuočių aprašymai viešinti PŠKC interneto svetainėje, Facebook socialiniame tinkle. Parengtos ir nupirktos 2 stažuočių programos („Stažuotės Lietuvoje“ organizavimas pagal sutartį Nr. (40,4) ESLL3-1-246): „Gerosios darbo su mokiniais patirties pavyzdžiai“; „Patirtinio mokymo(si) sėkmės“. Suorganizuotas forumas „Mano mokykla – visa Klaipėda“. Forumo metu pristatyti 6 sukurti Patyriminio mokymosi modeliai: Klaipėdos Simono Dacho, Gedminų, L. Stulpino, „Gabijos“ progimnazijų, Baltijos, „Varpo“ gimnazijų patyriminio mokymo(si) modeliai. Dalyviai (100) galėjo detaliai išanalizuoti siūlomų modelių naudą ir aktyviai dalyvauti įvairiose patyriminio mokymo(si) veiklose. Aptartas projekto vykdymo metu sukurtas pilotinis patyriminio mokymo(si) tinklas ir galimi jo plėtros etapai. Parengtas kreipimasis Klaipėdos miesto merui, savivaldybės administracijai bei Švietimo, mokslo ir sporto ministerijai.

5.3. Įgyvendinant trečiąjį tikslą – *modernizuoti PŠKC aplinką ir IKT bazę* – sutvarkytas vyrų tualetas, pakeisti visi klozetai. Įrengtos rūbinės konferencijų salėje ir kitose patalpose. Parengta PŠKC vertybių iškaba. Sutvarkytas archyvas. Pagamintas nešiojamas PŠKC informacinis stendas. Įrengtas stacionarus geriamo vandens aparatas. Atnaujintos metodininkų ir specialistų darbo vietos (nupirktos naujos kėdės). Pakeistos kabinetų durų spynos ir rankenos. Užsakyti KT pažymėjimai, Padėkos raštai, nupirktos kanceliarinės priemonės, spausdinimo popierius, ūkinis inventorius.

Nuolat turtinamas Elektroninis edukacinis patirties bankas, administruojama miesto MB interneto svetainės ir MB duomenys („Debesų“ informacinių technologijų platformoje), kuri optimizuoja MB veiklos dokumentaciją (minėta sistema apmokyti naudotis metodininkai, MB pirmininkai ir jų nariai).

6. 2019 metų veiklos programos vertinimas taikant SSGG metodiką

|  |  |
| --- | --- |
| **Stiprybės** | **Silpnybės** |
| 1. Profesionali, kūrybiška, kompetentinga PŠKC darbuotojų komanda.  2. Kryptingas ir glaudus bendradarbiavimas su miesto įstaigomis, savivaldybės administracijos švietimo padaliniu, socialiniais partneriais įgyvendinant mokytojų kvalifikacijos tobulinimo prioritetus bei planuojant tikslingą kvalifikacijos tobulinimui skirtų lėšų panaudojimą.  3. Informacinių sistemų kūrimas, pritaikymas bei optimizavimas organizuojant kvalifikacijos tobulinimo renginius bei efektyvinant metodinių būrelių veiklas.  4. Kultūrinių renginių ir akcijų pedagoginei bendruomenei organizavimas | 1. Kvalifikacijos tobulinimo programų, orientuotų į tęstinį kompetencijų tobulinimą, pasiūlos ir vykdymo plėtojimas |
| **Galimybės** | **Grėsmės** |
| 1. Kvalifikacijos tobulinimo programų, orientuotų į tęstinį kompetencijų tobulinimą, pasiūlos didinimas.  2. Rekomendacijų ir atskirų kvalifikacijos tobulinimo programų švietimo įstaigų bendruomenėms, atsižvelgiant į mokyklų veiklos kokybės įsivertinimo ir išorinio vertinimo išvadas, taikymas.  3.Personalo gebėjimų, rengiant paraiškas finansuojamiems projektams laimėti, tobulinimas.  4. Veiklos procesų, susijusių su darbo organizavimu, optimizavimas, panaudojant IKT | 1. Nėra vieningos KTR temų ir kvalifikuotų lektorių pasiūlos sistemos šalyje.  2. Ilgalaikių programų nepopuliarumas švietimo įstaigose.  3. Nesudaromos sąlygos ir galimybės kelti kvalifikaciją mokytojui palankiu metu.  4. Neigiamas mokytojų bendruomenių švietimo reformos vertinimas ir nepritarimas vykdomai švietimo politikai |

**III SKYRIUS**

**PRIORITETINĖS VEIKLOS KRYPTYS, VEIKLOS**

**TIKSLAI, UŽDAVINIAI**

7. Prioritetinė veiklos kryptis – pažangių iniciatyvų, padedančių mokytojams ugdytis, organizuoti ir valdyti ugdymo procesą, orientuotą į personalizavimą, skatinimas ir plėtra.

8. Metiniai veiklos tikslai:

8.1. užtikrinti profesinio tobulėjimo paslaugų kokybę ir prieinamumą, atsižvelgiant į suaugusiųjų gyvenimo karjerai būtinų kompetencijų tobulinimo ir mokymosi visą gyvenimą poreikius;

8.2. įgalinti miesto švietimo bendruomenę ir kiekvieną jos narį kūrybiškai ir atsakingai veikti;

8.3. tobulinti Klaipėdos miesto NSŠTM.

9. Metinės veiklos uždaviniai:

9.1. įgyvendinti mokytojų tęstinio profesinio tobulinimo priemonių planą, atsižvelgiant į mokytojų asmeninio ir profesinio tobulėjimo poreikius;

9.2. tobulinti paslaugų kokybę;

9.3. sudaryti sąlygas švietimo darbuotojams ugdytis ir gerinti ugdymo proceso kokybę;

9.4. užtikrinti švietimo tyrimų ir individualizuotos švietimo darbuotojų mokymosi programos vykdymą;

9.5. užtikrinti NSŠTM sistemos koordinavimą;

9.6. vykdyti Klaipėdos miesto NSŠTM stebėseną, organizuoti priemones, skatinančias suaugusiųjų neformaliojo švietimo programų teikėjų bendradarbiavimą ir motyvuojančias suaugusiuosius mokytis visą gyvenimą.

**IV SKYRIUS**

**2020 METŲ UŽDAVINIŲ ĮGYVENDINIMO PLANAS**

\*naudojami sutrumpinimai: Klaipėdos miesto pedagogų švietimo ir kultūros centras – PŠKC, įstaigos biudžeto lėšos – ĮB, Edukacinių, kultūrinių ir kitų renginių programos lėšos – RP, neformalusis suaugusiųjų švietimas ir tęstinis mokymas – NSŠTM, NSŠTM veiksmų planas – VP, kvalifikacijos tobulinimas – KT, metodinis būrelis – MB

|  |  |  |  |  |  |
| --- | --- | --- | --- | --- | --- |
| **1 TIKSLAS – užtikrinti profesinio tobulėjimo paslaugų kokybę ir prieinamumą, atsižvelgiant į suaugusiųjų gyvenimo karjerai būtinų kompetencijų tobulinimo ir mokymosi visą gyvenimą poreikius** | | | | | |
| **Uždaviniai** | **Priemonės** | **Vykdytojas (-ai)** | **Įvykdymo terminas** | **Planuojamos lėšos/ištekliai** | **Laukiamo rezultato vertinimo**  **kriterijai** |
| 1.1. Įgyvendinti mokytojų tęstinio profesinio tobulinimo priemonių planą, atsižvelgiant į mokytojų asmeninio ir profesinio tobulėjimo poreikius | 1.1.1. KTR programų rengimas, akreditavimas | A. Antanaitis | Visus metus | Žmogiškieji ištekliai | KT programų valandų skaičius (vienetais) 2187;  Parengta 15 KT planų bendrojo ugdymo mokykloms;  Parengta 15 ilgalaikių (ne mažiau 40 val.) KT programų |
| 1.1.2. KTR organizavimas ir stebėsena | E. Gervaitis,  V. Mačiokienė | Visus metus | Žmogiškieji ištekliai | Išduotų KT pažymėjimų skaičius 9000 |
| E. Gervaitis | Visus metus | Žmogiškieji ištekliai | Parengtas KT programų rengimo,  akreditavimo ir vykdymo tvarkos aprašas;  Parengta KT tobulinimo pasiūlos programa, pagal miesto mokyklų veiklos kokybės į(si)vertinimo metu įvardintas tobulintinas sritis;  Akredituota 15 ilgalaikių (ne mažiau 40 val.) KT programų;  Atliktas momentinis ir ilgalaikis mokymų tyrimai |
| 1.1.3. Pedagogų kompetencijų tobulinimas, siekiant švietimo įstaigose įgyvendinti privalomas prevencines programas | E. Gervaitis,  A. Antanaitis |  | 3000,00 ĮB lėšos | Parengta programa, apmokyta 180 mokytojų |
| 1.1.3. Miesto MB veiklos organizavimas ir gerosios patirties, inovatyvių ugdymo metodų pristatymai MB renginių metu | S. Simpukienė,  J. Norvilienė | Visus metus | Žmogiškieji ištekliai  15 800,00 RP lėšos | Parengti rodikliai MB pirmininkų darbo apmokėjimui pagal nustatytą pareiginės algos pastoviosios dalies koeficientą, įvertinus turimą kvalifikacinę kategoriją ir darbo stažą;  Suorganizuota 90 % MB metinės veiklos planuose numatytų susirinkimų;  Suorganizuota 90 % MB metinės veiklos planuose numatytų MB tarybos posėdžių;  Suorganizuota 80 % planuotų gerosios patirties sklaidos renginių, parodų, konkursų ir kitų renginių;  Vykdyta MB veiklos planų stebėsena, MB veiklos planai įgyvendinti 90 %;  100 % įgyvendinta RP |
| S. Simpukienė,  J. Norvilienė,  A. Numgaudis | Visus metus | Žmogiškieji ištekliai | Darbų elektroniniame edukaciniame banke skaičius (vienetais) 581 |
| S. Juška | Balandis | 23 400,00 ĮB lėšos | Parengtos ir pasirašytos 78 sutartys su MB pirmininkais |
|  | 1.1.4. Parengti projektus/stažuotes/edukacines išvykas, įtraukiant kitas švietimo įstaigas | G. Petrošienė | Visus metus | ES, ĮB, KT lėšos | Patvirtinta Nordplus / Erasmus+ projekto paraiška;  Sukurtos stažuočių/edukacinių išvykų mokymų programos |
| 1.2. Tobulinti paslaugų kokybę | 1.2.1. Duomenų bazių administravimas, kompetencijos dirbti su naujausiomis informacinėmis kompiuterinėmis technologijomis tobulinimas | E. Gervaitis | Visus metus | Žmogiškieji ištekliai | MB svetainių tikslingas naudojimas nuo bendro MB svetainių skaičiaus (procentais) 60;  Informacinių technologijų valdymo aukštesniojo lygio profesinėms kompetencijoms ugdyti mokymuose dalyvavusių įstaigų skaičius (vienetais) 60 |
|  | 1.2.2. Sukurti automatinę PŠKC mėnesio veiklos planavimo sistemą | E. Gervaitis | II-IV ketvirtis | Žmogiškieji ištekliai | Sistema nuo rugsėjo 1 d. naudojasi daugiau nei 50 % MB pirmininkų;  Metodininkai iki rugpjūčio 31 d. apmokyti dirbti su automatizuota mėnesio veiklos planavimo sistema |
| 1.2.3. Sukurti vidinę dokumentų valdymo sistemą | A. Numgaudis | III-IV ketvirtis | Žmogiškieji ištekliai | Sujungti visi įstaigos kompiuteriai į bendrą vietinį tinklą, sudaromos sąlygos naudotis bendra dokumentų dalijimosi platforma;  Gautas „Office 365 paketas“;  Darbuotojai apmokyti naudotis Microsoft Exchange  Microsoft OneDrive ir  Microsoft SharePoint programomis |
| 1.2.4. PŠKC darbuotojų kvalifikacijos tobulinimas | R. Stirbienė | Visus metus | ĮB lėšos | Darbuotojų, tobulinusių kvalifikaciją, dalis nuo bendro darbuotojų skaičiaus (procentais) 100 |
| **2 TIKSLAS – įgalinti miesto švietimo bendruomenę ir kiekvieną jos narį kūrybiškai ir atsakingai veikti** | | | | | |
| **Uždaviniai** | **Priemonės** | **Vykdytojas (-ai)** | **Įvykdymo terminas** | **Planuojamos lėšos/ištekliai** | **Laukiamo rezultato vertinimo kriterijai** |
| 2.1. Sudaryti sąlygas švietimo darbuotojams ugdytis ir gerinti ugdymo proceso kokybę | 2.1.1. Švietimo lyderystės mokymosi programų organizavimas ir vykdymas | V. Lideikytė | I-IV ketvirtis | KT lėšos | Parengtos ilgalaikės švietimo lyderystės mokymosi programos, skirtos patyrusiems ir potencialiems švietimo organizacijų vadovams, mokytojams bei kitiems specialistams vadovavimo ir lyderystės kompetencijoms plėtoti |
| 2.1.2.Organizuoti nacionalinio lygmens programas besiatestuojantiems mokytojams | V. Lideikytė | Visus metus | KT lėšos | Sudarytos sąlygos besiatestuojantiems mokytojams (pagal poreikį) išklausyti kursus |
| 2.1.3. Parengti 2-jus metus trunkantį projektą „Patyriminis mokymas(is) ikimokykliniame ugdyme“ | S. Simpukienė |  | RP lėšos | Mokymuose, mini stažuotėje, metodinėje dienoje dalyvavo 80 % mokytojų;  Priešmokyklinio amžiaus vaikų renginyje „Aš – smalsus tyrėjas“ dalyvavo 15 įstaigų |
| 2.2. Užtikrinti švietimo tyrimų ir individualizuotos švietimo darbuotojų mokymosi programos vykdymą | 2.2.1. Profesinio kapitalo tyrimų organizavimas | R. Stirbienė | Vasaris-kovas | Projekto lėšos | Profesinio kapitalo tyrime dalyvavusiųjų mokyklų skaičius (vienetais) 5 |
| 2.2.2.individualaus paramos projekto sukomplektavimas | R. Stirbienė,  V. Mačiokienė | III ketvirtis | Projekto lėšos | Parengtos ir nupirktos 5 stažuočių Klaipėdos mieste programos |
| **3 TIKSLAS – tobulinti Klaipėdos miesto NSŠTM** | | | | | |
| **Uždaviniai** | **Priemonės** | **Vykdytojas (-ai)** | **Įvykdymo terminas** | **Planuojamos lėšos/ištekliai** | **Laukiamo rezultato vertinimo kriterijai** |
| 3.1. Užtikrinti NSŠTM sistemos koordinavimą | 3.1.1. Tobulinti finansinių, organizacinių NSŠTM prielaidų sistemą | V. Lideikytė | Nuolat | Žmogiškieji ištekliai | Viešintos NSŠTM programų finansavimo priemonės;  Parengtas NSŠ teikiančių paslaugas įstaigų Klaipėdos mieste modulis |
| V. Lideikytė,  A. Numgaudis | Nuolat | Žmogiškieji ištekliai | Administruota ir koordinuota interneto svetainė |
| 3.1.2. Plėtoti suaugusiųjų neformaliojo mokymosi paslaugas Klaipėdos mieste, sudarant sąlygas suaugusiems įgyti bendrąsias kompetencijas, formuojant teigiamas mokymosi visą gyvenimą nuostatas | V. Lideikytė | Nuolat | Žmogiškieji ištekliai | Įgyvendinti bendrųjų kompetencijų ugdymo ir tobulinimo programų suaugusiems prioritetinėse kryptyse: tėvystės, įvairių socialinių įgūdžių ugdymo, kompiuterinio raštingumo, psichologijos, savirealizacijos, saviugdos, sveikatos, sveikatinimo ir sveikos gyvensenos, verslumo, vadybos, retorikos pagrindų ir t.t. |
| 3.2. Vykdyti Klaipėdos miesto NSŠTM stebėseną, organizuoti priemones, skatinančias suaugusiųjų neformaliojo švietimo programų teikėjų bendradarbiavimą ir motyvuojančias suaugusiuosius mokytis visą gyvenimą | 3.2.1. Analizuoti Klaipėdos miesto gyventojų, ūkio subjektų ir visuomenės mokymosi visą gyvenimą poreikius | V. Lideikytė | Nuolat | Žmogiškieji ištekliai | Nuolatinė stebėsena, identifikuoti NSŠTM poreikiai, organizuoti NSŠTM patirties sklaidos renginiai |
| 3.2.2. Remti informacinės sklaidos, skirtos motyvuoti suaugusiuosius mokytis visą gyvenimą poreikius | V. Lideikytė | Nuolat | Žmogiškieji ištekliai  800,00 RP lėšos | Viešinamos vykstančios Klaipėdos mieste neformaliojo suaugusiųjų mokymosi veiklos;  Sisteminama ir viešinama informacija apie bendradarbiavimo galimybes;  Organizuota: suaugusiųjų švietimo savaitė; edukacinė išvyka „Atraskim Lietuvą Lietuvoje“ |
| 3.2.3.Užtikrinti NSŠTM 2020–2022 m. VP įgyvendinimą | V. Lideikytė | Nuolat | Žmogiškieji ištekliai | Koordinuotos NSŠTM 2020–2022 m. VP vykdomos veiklos; Atlikta NSŠTM 2020–2022 m. VP įgyvendinimo analizė už 2020 m. |

**V SKYRIUS**

**LAUKIAMAS REZULTATAS**

10. Įgyvendinus 2020 m. veiklos planą, bus pasiekti šie pokyčiai:

10.1. užtikrintas efektyvus, modernizuotas įstaigos valdymas;

10.2. pagerės teikiamų paslaugų kokybė;

10.3. patobulės mokytojų ir vadovų bendrakultūrinės, profesinės, bendrosios ir specialiosios kompetencijos;

10.4. sudarytos sąlygos sėkmingai keistis gerąja pedagogine patirtimi;

10.5. tenkinami mokytojų kultūriniai poreikiai.

**VI SKYRIUS**

**LĖŠŲ ŠALTINIAI**

11. Planui įgyvendinti reikalinga 238 800 Eur lėšų.

12. Dalis plano bus finansuojama iš programų (*Kitos atsitiktinės pajamos* – 80 000 Eur, *Biudžetinių įstaigų pajamos už prekes ir paslaugas* – 30 000 Eur).

**VII SKYRIUS**

**BAIGIAMOSIOS NUOSTATOS**

13. Plano įgyvendinimą koordinuos ir priežiūrą vykdys PŠKC direktorius.

14. Už plano vykdymą bus atsiskaitoma PŠKC darbuotojams, Klaipėdos miesto savivaldybės tarybai ar jos įgaliotai institucijai.